റേച്ചൽ മോറിസ് (സൈക്ലിസ്റ്റ്)

സൈക്ലിംഗിലും തോണി തുഴയലിലും പാരാലിമ്പിക് സ്വർണ്ണ മെഡലുകൾ നേടിയ ബ്രിട്ടീഷ് പാരാലിമ്പിക് കായികതാരമാണ് റേച്ചൽ മോറിസ് എം‌ബി‌ഇ (ജനനം: ഏപ്രിൽ 25, 1979) 2008-ലെ സമ്മർ പാരാലിമ്പിക്‌സിൽ ഹാൻഡ്‌സൈക്ലിസ്റ്റ് ഇനത്തിൽ മത്സരിച്ച് സ്വർണം നേടി. എട്ട് വർഷത്തിന് ശേഷം റിയോയിൽ വനിതാ സിംഗിൾ സ്കള്ളിൽ സ്വർണം നേടി. കോംപ്ലക്സ് റീജിയണൽ പെയിൻ സിൻഡ്രോമിന്റെ ഫലമായി അവരുടെ രണ്ട് കാലുകളും നഷ്ടപ്പെട്ടു. സർറേയിലെ ഗിൽഡ്‌ഫോർഡിലാണ് അവർ ജനിച്ചത്.

2007-ൽ ഫ്രാൻസിലെ ബാർഡോക്സിൽ നടന്ന ലോക പാരാ സൈക്ലിംഗ് ചാമ്പ്യൻഷിപ്പിൽ മോറിസ് രണ്ട് സ്വർണ്ണ മെഡലുകൾ നേടി. വനിതാ വിഭാഗമായ ബി മൽസരങ്ങളിൽ ടൈം ട്രയൽ, റോഡ് റേസ് മത്സരങ്ങളിൽ വിജയിച്ചു.മോറിസ് ഇരട്ട ലോക ചാമ്പ്യനായി കിരീടം നേടുന്ന ആദ്യ ബ്രിട്ടീഷ് ഹാൻഡ് സൈക്ലിസ്റ്റായി ഈ മത്സരം മാറി.

2008-ലെ സമ്മർ പാരാലിമ്പിക്‌സിൽ മോറിസിനെ ഗ്രേറ്റ് ബ്രിട്ടനുവേണ്ടി ടീമിൽ ഉൾപ്പെടുത്തി. ഹാൻഡ്‌സൈക്കിൾ ഉപയോഗിക്കുന്ന അത്‌ലറ്റുകൾക്കായി എച്ച്സി എ / ബി / സി വൈകല്യ വിഭാഗത്തിൽ റോഡ് റേസിലും ടൈം ട്രയലിലും പങ്കെടുത്തു.റോഡ് മൽസരത്തിൽ ആറാം സ്ഥാനത്തെത്തിയ അവർ ടൈം ട്രയലിൽ സ്വർണം നേടി. അവരുടെ അടുത്തുള്ള എതിരാളിയേക്കാൾ മൂന്ന് മിനിറ്റ് വേഗത്തിലായിരുന്ന അവരുടെ സമയം 20 മിനിറ്റ് 57.09 സെക്കൻഡ് ആയിരുന്നു. 

കാനഡയിലെ ബെയ്-കോമൗവിൽ 2010-ൽ നടന്ന യുസിഐ പാരാ സൈക്ലിംഗ് റോഡ് വേൾഡ് ചാമ്പ്യൻഷിപ്പിൽ മോറിസ് രണ്ട് സ്വർണ്ണ മെഡലുകൾ നേടി. അവരുടെ ആദ്യത്തേ മെഡൽ എച്ച് 3 കാറ്റഗറി വ്യക്തിഗത സമയ ട്രയലിലായിരുന്നു. 23 മിനിറ്റ് 34.71 സെക്കൻഡിൽ രണ്ട് മിനിറ്റിനുള്ളിൽ അവർ ഇവന്റ് നേടി.റോഡ് മൽസരത്തിൽ മോറിസ് തന്റെ രണ്ടാം സ്വർണം നേടി. വെള്ളി മെഡൽ ജേതാവ് സാന്ദ്ര ഗ്രാഫിനെ 80 സെക്കൻഡിൽ പരാജയപ്പെടുത്തി.

2012-ലെ സമ്മർ പാരാലിമ്പിക്‌സിൽ ഗ്രേറ്റ് ബ്രിട്ടനുവേണ്ടി മത്സരിക്കാനാണ് മോറിസിനെ തിരഞ്ഞെടുത്തത്. അവിടെ ടൈം ട്രയലിൽ കിരീടം നിലനിർത്താനും റോഡ് മൽസരത്തിൽ പങ്കെടുക്കാനും ലക്ഷ്യമിട്ടിരുന്നു.2012 ജൂലൈയിൽ സർ‌റേയിലെ ഫാർ‌ൻ‌ഹാമിലുള്ള അവരുടെ വീടിനടുത്തുള്ള ഒരു ടൈം ട്രയലിനിടെ കാറിൽ ഇടിച്ചതിനെത്തുടർന്ന് ഗെയിംസിൽ അവരുടെ പങ്കാളിത്തം സംശയത്തിലായി.  അപകടത്തിൽ തോളിനും നട്ടെല്ലിനും പരിക്കേറ്റു.ശാരീരിക പരിക്കുകൾക്ക് പുറമേ മോറിസിന്റെ ഹാൻഡ്‌സൈക്കിളിനും കേടുപാടുകൾ സംഭവിച്ചു. അതുകൊണ്ട് പരിശീലനത്തിനായി അവരുടെ മത്സര ബൈക്ക് ഉപയോഗിക്കുകയും പിന്നീട് പാരാലിമ്പിക്‌സിൽ ഉപയോഗിക്കാൻ പുതിയത് ഓർഡർ ചെയ്യേണ്ടിയും വന്നു.സെപ്റ്റംബർ 5 ന് ഗെയിംസിൽ അവരുടെ ആദ്യ മത്സരത്തിൽ പങ്കെടുക്കാൻ അവർ തയ്യാറായി. ഗെയിംസിലെ എച്ച് 1-3 റോഡ് മൽസരത്തിൽ, മോറിസും ടീം അംഗമായ കാരെൻ ഡാർക്കും ഒരുമിച്ച് കടന്ന് മൂന്നാം സ്ഥാനത്തെത്തി വെങ്കല മെഡൽ പങ്കിടാൻ കൈകൾ പിടിച്ചിരുന്നു. എന്നിരുന്നാലും ഫോട്ടോ ഫിനിഷ് വെളിപ്പെടുത്തിയത് മോറിസ് ആദ്യം വരിയിലെത്തിയെന്നതിനാൽ അവർക്ക് മാത്രം മൂന്നാം സ്ഥാനം ലഭിച്ചു. 

പിന്നീട് അവർ തോണി തുഴയൽ ഏറ്റെടുത്തു. എ.എസ്.ഡബ്ല്യു 1 എക്സ് (arms and shoulders women's single sculls), ആംസ്റ്റർഡാമിൽ നടന്ന 2014-ലെ ലോക റോവിംഗ് ചാമ്പ്യൻഷിപ്പിൽ അഞ്ചാം സ്ഥാനത്തെത്തി. ഫ്രാൻസിലെ ലാക് ഡി ഐഗുബെലെറ്റിൽ 2015-ലെ ലോക റോവിംഗ് ചാമ്പ്യൻഷിപ്പിൽ വെള്ളി മെഡൽ നേടി. അങ്ങനെ 2016-ലെ പാരാലിമ്പിക്സിന് യോഗ്യത നേടി. ഗെയിംസിന് ശേഷം രണ്ട് തോളിൽ ശസ്ത്രക്രിയ നടത്തിയതിന് ശേഷം മോറിസ് കായികരംഗം ഉപേക്ഷിക്കാൻ നിർബന്ധിതയായി. അതിനുശേഷം അവർ ഒരു വർഷത്തോളം ആശുപത്രിയിൽ ചിലവഴിച്ചതിനുശേഷം സുഖം പ്രാപിച്ചു.

മുൻ റോയിംഗ് ടീം അംഗമായി മാറിയ ക്രോസ്-കൺട്രി സ്കീയർ സ്കോട്ട് മീനാഗുമായി സംസാരിച്ചതിന് ശേഷം മോറിസ് സ്കീയിംഗിലേക്ക് ശ്രദ്ധ തിരിച്ചു. ആദ്യം 2018 മാർച്ചിൽ ഒരു സിറ്റ് സ്കീ പരീക്ഷിച്ചു. അതേ വർഷം നവംബറിൽ ക്രോസ്-കൺട്രി സ്കീയിംഗ് ഏറ്റെടുത്തു. ബ്രിട്ടീഷ് കൊളംബിയയിലെ പ്രിൻസ് ജോർജിൽ 2019-ൽ നടന്ന വേൾഡ് പാരാ നോർഡിക് സ്കീയിംഗ് ചാമ്പ്യൻഷിപ്പിലാണ് അവർ അരങ്ങേറ്റം കുറിച്ചത്.
 അവലംബം

 ബാഹ്യ ലിങ്കുകൾ 



വർഗ്ഗം:1979-ൽ ജനിച്ചവർ
വർഗ്ഗം:ഗ്രേറ്റ് ബ്രിട്ടന്റെ പാരാലിമ്പിക് വെങ്കല മെഡൽ ജേതാക്കൾ
വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ